《已尝早稻晚禾得雨亦骤长出城按行阡陌历诸寺》
宋代·程公许

稻垅枫林锦缬文，秋郊乐事压芳春。
为山谷访竹尊者，介卫公芳石丈人。
午暑缓觞休北寺，夕曛趣驾度东津。
胜游偶际文书暇，一笑溪山面目亲。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。